CELEX: 62019TA0591
Language: sl
Date: 2021-09-22 00:00:00
Title: Zadeva T-591/19: Sodba Splošnega sodišča z dne 22. septembra 2021 – Healios/EUIPO – Helios Kliniken (Healios) (Znamka Evropske unije – Postopek z ugovorom – Prijava figurativne znamke Evropske unije Healios – Prejšnja besedna znamka Evropske unije HELIOS – Verjetnost zmede – Podobnost znakov – Podobnost proizvodov in storitev – Člen 8(1)(b) Uredbe (ES) št. 207/2009 (postal člen 8(1)(b) Uredbe (EU) 2017/1001) – Resna in dejanska uporaba prejšnje znamke – Člen 42(2) Uredbe št. 207/2009 (postal člen 47(2) Uredbe 2017/1001))

15.11.2021   
            
            
               SL
            
            
               Uradni list Evropske unije
            
            
               C 462/36
            
         
      Sodba Splošnega sodišča z dne 22. septembra 2021 – Healios/EUIPO – Helios Kliniken (Healios)
      (Zadeva T-591/19) (1)
      
      (Znamka Evropske unije - Postopek z ugovorom - Prijava figurativne znamke Evropske unije Healios - Prejšnja besedna znamka Evropske unije HELIOS - Verjetnost zmede - Podobnost znakov - Podobnost proizvodov in storitev - Člen 8(1)(b) Uredbe (ES) št. 207/2009 (postal člen 8(1)(b) Uredbe (EU) 2017/1001) - Resna in dejanska uporaba prejšnje znamke - Člen 42(2) Uredbe št. 207/2009 (postal člen 47(2) Uredbe 2017/1001))
      (2021/C 462/42)
      Jezik postopka: angleščina
      
         Stranke
      
      
         Tožeča stranka: Healios KK (Tokio, Japonska) (zastopnik: P. Venohr, odvetnik)
      
         Tožena stranka: Urad Evropske unije za intelektualno lastnino (zastopnika: L. Rampini in V. Ruzek, agenta)
      
         Druga stranka v postopku pred odborom za pritožbe pri EUIPO, intervenientka pred Splošnim sodiščem: Helios Kliniken GmbH (Berlin, Nemčija) (zastopnik: B. Michaelis, odvetnik)
      
         Predmet
      
      Tožba zoper odločbo petega odbora za pritožbe pri EUIPO z dne 12. junija 2019 (zadeva R 341/2018-5) v zvezi s postopkom z ugovorom med družbama Helios Kliniken in Healios.
      
         Izrek
      
      
                  1.
               
               
                  Odločba petega odbora za pritožbe pri Uradu Evropske unije za intelektualno lastnino (EUIPO) z dne 12. junija 2019 (zadeva R 341/2018-5) se razveljavi v delu, v katerem se nanaša na proizvode in storitve iz razredov 1, 5 in 44 v smislu Nicejskega aranžmaja o mednarodni klasifikaciji proizvodov in storitev zaradi registracije znamk z dne 15. junija 1957, kakor je bil revidiran in spremenjen, ki za vsakega od teh razredov ustrezajo temu opisu:
                  
                              —
                           
                           
                              razred 1: „Matične celice za znanstvene namene“, „matične celice za raziskovalne namene“;
                           
                        
                              —
                           
                           
                              razred 5: „Veterinarski pripravki“, „matične celice za medicinske namene; sredstva za aktiviranje delovanja celic, za medicinske namene; matične celice za veterinarske namene“, „kirurški vsadki, ki so vzgojeni iz matičnih celic“;
                           
                        
                              —
                           
                           
                              razred 44: „Medicinske storitve v zvezi s pridobivanjem matičnih celic, ravnanjem z njimi in njihovo obdelavo; medicinske storitve na področju odstranjevanja, obdelave in predelave človeške krvi, popkovne krvi, človeških celic, matičnih celic in kostnega mozga“.
                           
                        
            
                  2.
               
               
                  V preostalem se tožba zavrne.
               
            
                  3.
               
               
                  Vsaka stranka nosi svoje stroške.
               
            
         (1)  UL C 363, 28.10.2019.